hotchpotch/miracl-hf-unified huggingface dataset:
แวร์มัคท์
แวร์มัคท์ ( ความหมาย:"กำลังป้องกัน") เป็นกองทัพของนาซีเยอรมนีระหว่าง ค.ศ. 1935 ถึง ค.ศ. 1945 ประกอบด้วยเฮร์ (กองทัพบก) ครีกซมารีเนอ (กองทัพเรือ) ลุฟท์วัฟเฟอ (กองทัพอากาศ) นอกจากนี้ยังมีองค์กึ่งทหาร วัฟเฟิน-เอ็สเอ็ส ซึ่งโดยพฤตินัยเป็นเหล่าทัพที่สี่ของแวร์มัคท์
หลังสงครามโลกครั้งที่ 1 เยอรมนีผู้พ่ายแพ้สงครามได้ถูกกำหนดให้กำลังพลกองทัพบกเยอรมันตามสนธิสัญญาแวร์ซายจำกัดได้ไม่เกิน 100,000 นาย กองทัพอากาศถูกยุบ เรือรบถูกจำกัดจำนวน และรวมไปถึงห้ามผลิตอาวุธหรือครอบครองยุทโธปกรณ์ต่างๆเพื่อเป็นการป้องกันไม่ให้กองทัพเยอรมันก่อสงครามขึ้นอีก แต่ต่อมาภายหลังพรรคนาซีได้เรืองอำนาจ ฮิตเลอร์แอบฟื้นฟูแสนยานุภาพทางทหารอย่างลับๆ จากนั้นก็สั่งระดมพลทั่วประเทศในปี ค.ศ. 1935 ซึ่งชาวเยอรมันอายุตั้งแต่ 18 – 45 ปีต้องไปเกณฑ์ทหาร รวมถึงจัดตั้งกองทัพอากาศในปีเดียวกันด้วย ทว่าอังกฤษและฝรั่งเศสต่างไม่ได้ต่อต้านแต่ประการใดเพราะเชื่อมั่นว่าฮิตเลอร์ปรารถนาสันติภาพ ต่อมามีการทำข้อตกลงการเดินเรืออังกฤษ–เยอรมัน ซึ่งเป็นการขยายขนาดกองทัพเรือเยอรมัน
มโนทัศน์ก้าวหน้าของกองทัพบกเยอรมันบุกเบิกระหว่างสงครามโลกครั้งที่หนึ่ง โดยการรวมกำลังภาคพื้นและทางอากาศมาเป็นชุดอาวุธผสม ประกอบกับวิธีการสู้รบสงครามแต่เดิม เช่น การโอบล้อมและ "การยุทธ์การทำลายล้าง" กองทัพเยอรมันจึงคว้าชัยชนะรวดเร็วปานสายฟ้าหลายครั้งในปีแรกของสงครามโลกครั้งที่สอง ทำให้นักหนังสือพิมพ์ต่างชาติสร้างคำใหม่แก่สิ่งที่เขาพบเห็นว่า "บลิทซครีก" จำนวนทหารทั้งหมดที่รับรัฐการในแวร์มัคท์ระหว่างที่มีอยู่ตั้งแต่ปี ค.ศ. 1935 – ค.ศ. 1945 เชื่อกันว่าถึง 18.2 ล้านนาย ตัวเลขอย่างเป็นทางการระบุว่ามีทหารเยอรมันเสียชีวิตตลอดสงครามราว 5.3 ล้านนาย
ระหว่างสงครามโลกครั้งที่สอง พรรคนาซีได้ใช้กองทัพในการทำฮอโลคอสต์ซึ่งเป็นที่ทราบกันดีตั้งแต่นายทหารชั้นสัญญาบัตรจนถึงผู้บังคับบัญชาระดับสูง และยังมีส่วนเกี่ยวข้องกับการฆาตกรรมและการสังหารหมู่ชาวยิวและอื่น ๆ ในเขตยึดครอง ซึ่งถือว่าเป็นอาชญากรรมสงครามต่อมวลมนุษยชาติ แต่ถึงอย่างไรก็มีเจ้าหน้าที่นายทหารเยอรมันหลายนายก็ไม่ได้เห็นด้วยกับฆ่าล้างเผ่าพันธุ์ชาวยิว เช่น จอมพลแอร์วิน รอมเมิล เป็นต้นแต่พวกเขากลับทำอะไรไม่ได้เพราะฮิตเลอร์และหน่วยเอ็สเอ็สมีอำนาจเหนือกว่า บางคนทำได้แต่นิ่งเฉยและไม่ให้ความสนใจใดๆหรือยอมปฏิบัติตามคำสั่งอย่างไม่มีเงื่อนไข บางคนก็ได้ให้ความช่วยเหลือแก่ชาวยิวอย่างลับๆ
แต่ในช่วงปี ค.ศ. 1943 สถานการณ์สงครามโลกกลับพลิกพลัน กองทัพแวร์มัคท์ได้ริเริ่มปราชัยครั้งใหญ่ให้แก่สหภาพโซเวียตในศึกสตาลินกราด ยิ่งปราชัยเมื่อสหรัฐอเมริกาได้เข้าร่วมสงครามกับสัมพันธมิตรทำการยกพลขึ้นบกที่นอร์ม็องดี ทำให้กองทัพแวร์มัคท์ต้องทำศึกพร้อมกันถึงสองด้านคือแนวรบตะวันตกและแนวรบตะวันออก แม้จะพยายามต้านทานสักเพียงไรแต่ก็ไม่อาจเอาชนะกองทัพขนาดมหึมาของฝ่ายสัมพันธมิตรได้ จนกระทั่งเยอรมนีถูกพิชิตลงได้ในช่วงปี ค.ศ. 1945 หลังจากนั้นเป็นต้นมากองทัพแวร์มัคท์ได้ถูกยุบลงในที่สุด
นกเงือกสีน้ำตาล
นกเงือกสีน้ำตาล (; ; ตั้งชื่อเพื่อเป็นเกียรติแก่ แซมมวล ทิคเคล นักปักษีวิทยาชาวอังกฤษ)
เป็นนกเงือกชนิดหนึ่ง ที่พบได้ในประเทศอินเดีย, พม่า และภาคตะวันตกของไทย โดยในบางครั้งจะถูกจัดเป็นชนิดย่อยของนกเงือกสีน้ำตาลคอขาว ("A. austeni")
มีโหนกเล็ก จะงอยปากสีเหลือง มีหนังรอบตาสีฟ้า ลำตัวด้านบนสีน้ำตาล ด้นล่างแกมส้ม ปลายปีกขาว ปลายขนหาง ยกเว้นคู่บนสุดสีขาว ตัวผู้มีคอสีน้ำตาลแกมส้ม ตัวเมียมีปากเทาดำ มีขนาดโตเต็มที่ประมาณ 60–65 เซนติเมตร จัดเป็นนกเงือกขนาดกลาง มีเสียงร้อง "แอ๊-แอ๊ว" หรือ "แว้ว-แว้ว" แหลมดังไม่เป็นจังหวะ
ในประเทศไทยมีถิ่นอาศัยในพื้นที่ภาคเหนือตอนล่าง เป็นป่าจำพวกป่าดิบ, ป่าโปร่ง และป่าเชิงเขาถึงความสูง 1,500 เมตร พบได้ในพื้นที่เขตรักษาพันธุ์สัตว์ป่าห้วยขาแข้ง จังหวัดอุทัยธานี และผืนป่าด้านตะวันตกเขตจังหวัดตาก (เขตรักษาพันธุ์สัตว์ป่าอุ้มผาง และเขตรักษาพันธุ์สัตว์ป่าทุ่งใหญ่นเรศวรด้านตะวันออก)
รถไฟใต้ดินโซล สาย 6
รถไฟใต้ดินโซล สาย 6 เป็นเส้นทางรถไฟฟ้าในโซล ประเทศเกาหลีใต้ สีประจำเส้นทางคือ สีดิน แนวเส้นทางคล้ายตัวยู เป็นอีก 1 เส้นทางที่ไม่ได้ลอดใต้แม่น้ำฮัน เชื่อมต่อระหว่างกลางกรุงกับชานเมือง โดยเริ่มก่อสร้างในปี ค.ศ. 1994 และเปิดให้บริการในเดือนสิงหาคม ค.ศ. 2000
รถไฟใต้ดินโซล สาย 7
รถไฟใต้ดินโซล สาย 7 เป็นเส้นทางรถไฟฟ้าในโซล ประเทศเกาหลีใต้ ก่อสร้างในระหว่างปี ค.ศ. 1990-1996 เปิดใช้งานวันที่ 11 ตุลาคม ค.ศ. 1996 เมื่อปี ค.ศ. 2012 รถไฟฟ้าสายนี้ มีการติดตั้งโทรทัศน์ไว้บนขบวนรถทุกขบวน รวม 1,008 เครื่อง
รถไฟใต้ดินโซล สาย 8
รถไฟใต้ดินโซล สาย 8 เป็นเส้นทางรถไฟฟ้าในเขตตะวันออกเฉียงใต้ของโซล โดยเปิดให้บริการบริการในวันที่ 23 พฤศจิกายน ค.ศ. 1996 สีประจำเส้นทางคือสีชมพู โดยปัจจุบันมีโครงการส่วนต่อขยายข้ามแม่น้ำฮันไปทางเหนือ โดยจะเปิดให้บริการในปี ค.ศ. 2017
รถไฟใต้ดินโซล สาย 9
รถไฟใต้ดินโซล สาย 9 ดำเนินการโดยเมโทร 9 เป็นเส้นทางรถไฟฟ้าในโซล ประเทศเกาหลีใต้ กำหนดเปิดในวันที่ 12 มิถุนายน ค.ศ. 2009 แต่เปิดจริงในวันที่ 24 กรกฎาคม ค.ศ. 2009 รถไฟฟ้าสายนี้มีบริการรถด่วนกับรถธรรมดา ซึ่งต่างจากสายอื่น โดยทุกสถานี ยกเว้น สถานีแกฮวา และสถานีมากงนารู ติดตั้งลิฟต์ บันไดเลื่อน และประตูกั้นชานชาลา
สายชุงอัง
สายชุงอัง (หรือ สายเซ็นทรัล) เป็นเส้นทางรถไฟทางไกลสายหลักในประเทศเกาหลีใต้ วิ่งจากโซล ไปยังเมืองคย็องจู นอกจากนี้ เส้นทางนี้ยังเป็นส่วนหนึ่งของรถไฟใต้ดินโซลอีกด้วย
รถไฟฟ้าชานเมือง ในส่วนของรถไฟใต้ดินโซล ให้บริการจากสถานีย็องซัน ไปยังสถานีย็องมุน โดยเปิดให้บริการวันที่ 16 ธันวาคม ค.ศ. 2005
สายคย็องชุน
สายคย็องชุน เป็นเส้นทางรถไฟจากกรุงโซลไปยังเมืองชุนช็อน ในประเทศเกาหลีใต้ ดำเนินการโดย โคเรล โดยเป็นส่วนหนึ่งของรถไฟใต้ดินโซล ตั้งแต่วันที่ 21 ธันวาคม ค.ศ. 2010 มีระยะทาง
สายซินบุนดัง
สายซินบุนดัง (เกาหลี: 신분당선 (literally, "New Bundang Line")) หรือ สายดีเอ็กซ์ เป็นเส้นทางรถไฟฟ้าในโซล ประเทศเกาหลีใต้ เป็นเส้นทางรถไฟฟ้าแห่งที่ 5 ของโลก ที่ไม่มีคนขับ โดยเป็นแห่งที่ 2 ในเกาหลี ถัดจากรถไฟใต้ดินปูซาน สาย 4 เชื่อมต่อระหว่างสถานี คังนัม และจ็องจา ใช้เวลาในการเดินทาง 16 นาที ความเร็วสูงสุด 90 กิโลเมตรต่อชั่วโมง โดยมี 6 สถานี เชื่อมต่อกับ 3 เส้นทาง ได้แก่ สาย 2 สาย 3 และสายบุนดัง ให้บริการตั้งแต่เวลา 5:30-00:30 น.ความถี่ทุก ๆ 2.5-8 นาที มีรถไฟฟ้า 12 ขบวน ความเร็วขั้นต่ำ 60 กิโลเมตรต่อชั่วโมง
จอห์น ไอเซนฮาวร์
จอห์น เชลดอน เดาด์ ไอเซนอาวร์ () เป็นทูตจากสหรัฐอเมริกาประจำประเทศเบลเยียม ตั้งแต่ พ.ศ. 2502 - พ.ศ. 2504
จอห์น ไอเซนฮาวร์ เกิดเมื่อวันที่ 3 สิงหาคม พ.ศ. 2465 ที่เดนเวอร์, เดนเวอร์เคาน์ตี, รัฐโคโลราโด เป็นลูกของประธานาธิบดี ดไวต์ ดี. ไอเซนฮาวร์ และภรรยาของเขา มามี จอห์น ไอเซนฮาวร์ เป็นลูกคนที่ 2 ของ ดไวต์และมามี ไอเซนฮาวร์ ลูกคนแรกของพวกเขา เดาด์ ไอเซนฮาวร์ เสียชีวิตใน พ.ศ. 2464 ด้วยโรคไข้ดำแดง
ไอเซนฮาวร์ แต่งงานกับบาร์บารา ยีน ทอมป์สัน ในวันที่ 10 มิถุนายน พ.ศ. 2490 พวกเขาได้หย่ากันใน พ.ศ. 2529 จอห์น และบาร์บารา ไอเซนฮาวร์มีลูกด้วยกัน 4 คน ได้แก่
ใน พ.ศ. 2531 จอห์นได้แต่งงานใหม่กับโยนน์ ทอมป์สัน จอห์นก็อาศัยอยู่ที่ แทรปป์, รัฐแมรีแลนด์ หลังจากที่เขาย้ายมาจาก คิมเบอร์ตัน, รัฐเพนซิลเวเนีย
เขาเสียชีวิตที่แทรปป์, รัฐแมรีแลนด์ ในวันที่ 21 ธันวาคม พ.ศ. 2556 จากการเสียชีวิตของ จอห์น คูลิดจ์ ใน พ.ศ. 2543 จนกระทั่ง การตายของเขาในวันที่ 21 ธันวาคม พ.ศ. 2556 ทำให้จอห์น ไอเซนฮาวร์ เป็นลูกของประธานาธิบดีที่มีชีวิตอยู่นานที่สุด
มหาวิทยาลัยลัตเวีย
มหาวิทยลัยลัตเวีย เป็นมหาวิทยาลัยของรัฐบาลที่มีชื่อเสียงเป็นลำดับต้นๆของสาธารณรัฐลัตเวีย และเป็นมหาวิทยาลัยที่มีชื่อเสียงอีกแห่งหนึ่งในแถบคาบสมุทธบอลติก ตั้งอยู่ที่เมืองริกาซึ้งเป็นเมืองหลวงของประเทศ มีนักศึกษาประมาณ 20000 คน โดยมีนักศึกษาปริญญาเอกถึง 853 คน (ปี 2011)
มหาวิทยาลัยลัตเวีย ก่อตั้งขึ้น เมื่อวันที่ 28 กันยายน 1919 ได้สร้างมาจากวิทยาลัย ริกา โปลีเทคนิค (ก่อตั้งขึ้นใน ปี 1862 ) อธิการคนแรกของมหาวิทยาลัยคือ พอล วอล (Paul Walden) ซึ้งเป็นนักเคมี ในปี 1923 มหาวิทยาลัยได้รับการเปลี่ยนชื่อจาก วิทยาลัย ริกา โปลีเทคนิค เป็น มหาวิทยาลัยลัตเวีย ( Universitas Latviensis ) ในปัจจุบัน
ใน ช่วงระหว่าง ปี 1919 และ 1940 ที่มหาวิทยาลัยลัตเวีย เป็นศูนย์กลางที่ยิ่งใหญ่ที่สุดของการศึกษาขั้นสูง ทางด้านวิทยาศาสตร์และวัฒนธรรมของลัตเวีย ในอดีตอาคารริกา โปลีเทคนิค ซึ้งตั้งอยู่บริเวณถนน 19 Raina ทำหน้าที่เป็น อาคารหลักของมหาวิทยาลัยจนถึงในปัจจุบันก็ยังใช้อาคารหลังนี้ในการเรียนการสอนอยู่
ในปีก่อนสงคราม มหาวิทยาลัยเป็นไปได้ที่จะได้รับการศึกษาทางวิชาการขั้นสูงที่ไม่เพียงแต่เป็นมหาวิทยาลัยทางด้านวิทยาศาสตร์และวัฒนธรรมของลัตเวีย แต่ยังสามารถจะก่อตั้งโรงเรียนสอนดนตรีของลัตเวียและสถาบันศิลปะ โดยได้รวมโรงเรียนการดนตรีและศิลปะ ริกาเข้าไปในมหาวิทยาลัย และได้เปิดหลักสูตรในสถานศึกษาดังกล่าว หลังจากนั้น ได่ก่อตั้งวิทยาลัยเกษตรลัตเวีย สถาบันการแพทย์ริกา วิทยาลัยเทคนิคริกา ผนวกรวมกันจนเป็นมหาวิทยาลัยลัตเวีย และกลายเป็นศูนย์กลางของการศึกษา เรียนรู้ อีกทั้งยังเป็นศูนย์กลสงของการวิจัยที่รู้จักกันดี
ทางมหาวิทยาลัยได้เปิดสอนทั้งหมด 13 คณะ
คณะชีววิทยา คณะเคมี คณะฟิสิกส์และคณิตศาสตร์ คณะเศรษฐศาสตร์และการบัญชี คณะการศึกษาและศิลปศาสตร์ คณะภูมิศาสตร์และโลก คณะประวัติศาสตร์ คณะนิติศาสตร์ คณะแพทยศาสตร์ คณะสังคมศาสตร์ คณะมนุษยศาสตร์ คณะเทคโนโลยี และคณะคอมพิวเตอร์
วังราชทัต
วังราชทัต เป็นวังที่พระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ทรงพระกรุณาโปรดเกล้าโปรดกระหม่อม ให้สำนักงานพระคลังข้างที่จัดสร้างให้เพื่อเป็นที่พระทับของพระเจ้าบรมวงศ์เธอ พระองค์เจ้าเหมวดี ซึ่งเมื่อพระองค์เสด็จนิวัตประเทศไทย หลังจากที่ประทับอยู่ชั่วระยะหนึ่งหลังจากเปลี่ยนแปลงการปกครอง ปัจจุบันคือ บริเวณหลังโรงแรมอนันตรา แบงคอก สยาม ถนนราชดำริ
มืยทิชชี
มืยทิชชี () เป็นเมืองและศูนย์กลางการปกครองของเขตมียทิชชินสกี (Mytishchinsky District) ในมอสโกโอบลาสต์ประเทศรัสเซีย ตั้งอยู่ทางตะวันออกเฉียงเหนือของกรุงมอสโก ริมฝั่งแม่น้ำเยาซา (Yauza River) เมืองมีประชากร 173,160 คน ในปี ค.ศ. 2010
มืยทิชชี มีชื่อเสียง โดยเป็นเมืองที่มีสะพานส่งน้ำ ที่สร้างขึ้นในศตวรรษที่ 18 ในรัชสมัยจักรพรรดินีเยกาเจรีนาที่ 2 แห่งรัสเซีย
แซม เพกคินพาห์
เดวิด แซมูเอล "แซม" เพกคินพาห์ (; 21 กุมภาพันธ์ ค.ศ. 1925 – 28 ธันวาคม ค.ศ. 1984) เป็นผู้กำกับภาพยนตร์ นักเขียนบท ชาวอเมริกัน มีชื่อเสียงจากการมีผลงานภาพยนตร์มหากาพย์แนวตะวันตกเรื่อง "The Wild Bunch" (1969) เขาเป็นที่รู้จักจากการเป็นผู้บุกเบิกและฉากแสดงความรุนแรง รวมถึงการนำแนวภาพยนตร์ตะวันตกมาปรับปรุงใหม่
ภาพยนตร์ของเขาโดยทั่วไปแล้วจะมีความขัดแย้งระหว่างคุณค่าและแบบอย่างที่ดี กับความรุนแรงของสังคมมนุษย์ เขามีฉายาว่า "Bloody Sam" ที่ได้มาจากภาพยนตร์อันรุนแรงของเขา ตัวละครของเขามักจะเป็นคนสันโดษหรือผู้พ่ายแพ้ในชีวิต ที่ต้องการความมีเกียรติ แต่ถูกบังคับให้ประนีประนอมให้รอดอยู่ในสังคมโลกแห่งการก่อการร้ายและความเหี้ยมโหด
ชีวิตส่วนตัวของเขา เกี่ยวข้องกับแอลกอฮอล์และยาเสพติด มีผลต่อการทำงานของเขา มีภาพยนตร์หลายเรื่องที่เขาได้ทะเลาะวิวาทกับทีมงานสร้างและโปรดิวเซอร์ ทำให้เขาเสียชื่อเสียงและอาชีพของเขาไปตลอดชีวิต บางภาพยนตร์ของเขา อาทิ "Straw Dogs" (1971), "Pat Garrett and Billy the Kid" (1973) และ "Bring Me the Head of Alfredo Garcia" (1974) ยังคงมีข้อพิพาท
เออาร์อีเอ็กซ์
เออาร์อีเอ็กซ์ เป็นชื่อเส้นทางรถไฟฟ้าเชื่อมท่าอากาศยานนานาชาติอินช็อน ระหว่างกรุงโซลและอินช็อน ในประเทศเกาหลีใต้ ปัจจุบันถือเป็นส่วนหนึ่งของรถไฟใต้ดินโซล เปิดให้บริการครั้งแรกวันที่ 23 มีนาคม ค.ศ. 2007 เปิดใช้งานส่วนต่อขยายวันที่ 29 ธันวาคม ค.ศ. 2010 ดำเนินการโดย "Korail Airport Railroad Co., Ltd."
สายยู (รถไฟใต้ดินโซล)
สายยู เป็นเส้นทางรถไฟฟ้าไร้คนขับในระบบรถไฟใต้ดินโซล โซล ประเทศเกาหลีใต้ ชื่อ "ยู" มีที่มาจากเมือง Uijeongbu มีรถไฟฟ้า 208 ขบวน ระบบขับเคลื่อนคล้ายกับรถไฟใต้ดินตูลูซ ประเทศฝรั่งเศส มีระยะทาง เชื่อมต่อกับสาย 1 เพียงสายเดียว ค่าโดยสารเที่ยวเดียว 1,300 วอน ความถี่ทุก ๆ 6-10 นาที ให้บริการ 19.5 ช่วโมงต่อวัน ในเวลา 5.00-24.30 น. เวลาในการเดินทาง 19 นาที 54 วินาที ซึ่งเร็วกว่ารถยนต์ และรถโดยสารประจำทาง
สายเกอลานาจายา
สายเกอลานาจายา เป็นเส้นทางรถไฟฟ้าในกัวลาลัมเปอร์ ประเทศมาเลเซีย สีประจำเส้นทางคือ สีชมพู มีระยะทาง จำนวน 24 สถานี โดยก่อนหน้านี้รู้จักกันในชื่อ PUTRA LRT เมื่อวันที่ 28 พฤศจิกายน ค.ศ. 2011 สายเกอลานาจายาและสายอัมปัง ได้ใช้ระบบตั๋วร่วมเป็นครั้งแรก
สายอัมปัง
สายอัมปัง เป็นเส้นทางรถไฟฟ้าในกัวลาลัมเปอร์ ประเทศมาเลเซีย มีสีประจำเส้นทางคือสีเหลือง ระยะทาง สามารถเชื่อมต่อกับรถไฟชานเมืองและรถไฟฟ้าเชื่อมท่าอากาศยานได้ เส้นทางนี้มีจำนวนทั้งหมด 25 นาที
มะนิลาไลต์เรล สาย 1
มะนิลาไลต์เรล สาย 1 เป็นเส้นทางรถไฟฟ้าสายแรกในระบบมะนิลาไลต์เรล กรุงมะนิลา ประเทศฟิลิปปินส์ เป็นทางยกระดับทั้งหมด สีประจำเส้นทางคือ สีเขียว รู้จักกันในหลายชื่อ ได้แก่ แอลอาร์ที สาย 1, แอลอาร์ที-1, สายสีเหลือง, สายสีเขียว (ตั้งแต่ ค.ศ. 2012), และเมโทรเรล
วรรธนะ กัมทรทิพย์
วรรธนะ กัมทรทิพย์ หรือ กิ๊ฟต์ วรรธนะ (ชื่อเล่น กิ๊ฟต์)การศึกษาขั้นต้นเริ่มที่โรงเรียนวรรธนะวิทย์,โรงเรียนรัตนโกสินทร์สมโภชบางขุนเทียน,พณิชยการสีลม จบการศึกษาที่คณะนิเทศศาสตร์ เอกโฆษณามหาวิทยาลัยกรุงเทพ เริ่มเข้าสู่วงการบันเทิงโดยการชักนำของพจน์ อานนท์เมื่อปีพ.ศ2536 โดยงานชิ้นแรกคือการถ่ายแบบและตามมาด้วยงานถ่ายโฆษณา ผลงานโฆษณาที่ทำให้เขาเริ่มเป็นที่รู้จักในยุคนั้นคือโฆษณาของการท่องเที่ยวแห่งประเทศไทย โดยมีประโยคติดหูว่า"ทายซิเงิน600บาทซื้ออะไรได้บ้าง" ปัจจุบันทำงานเป็นนักแสดงอิสระและพิธีกรอยู่ที่บริษัท เจ เอส แอล โกลบอล มีเดีย จำกัด ชีวิตส่วนตัว เคยคบหาดูใจกับ ออย - สิริพรรณ หลิมวิจิตร มายาวนานถึง 5 ปี จนเลิกรากันไปในที่สุด หลังจากนั้น เข้าพิธีสมรสกับ ตาล - ผกาพันธุ์ เสถียร์กาล พนักงานบริษัทเวิร์คพอยท์ เอ็นเทอร์เทนเมนท์ เมื่อปี พ.ศ. 2556
หลอดนีออน
หลอดนีออน () เป็นหลอดไฟระบบปล่อยประจุขนาดเล็ก ประกอบด้วยหลอดแก้วบรรจุก๊าซนีออนความดันต่ำไว้ภายใน และมีขั้วไฟฟ้าสองขั้วอยู่ชิดกันในหลอด
เมื่อจ่ายไฟฟ้าแรงดันสูงที่ขั้ว แรงดันจะกระตุ้นให้ก๊าซนีออนแตกตัวเป็นไอออนสถานะพลาสมา นำกระแสข้ามจากขั้วหนึ่งไปยังอีกขั้วหนึ่ง และเปล่งแสงสีส้มแดงออกมา
หลอดนีออนขนาดเล็กส่วนใหญ่จะใช้แสดงผลในวงจรไฟฟ้า โดยเฉพาะระบบที่ใช้ไฟบ้าน เช่น การแสดงสถานะของสวิตช์ เนื่องจากหลอดนีออนขนาดเล็กจะเริ่มติดสว่างที่แรงดัน 90-120 โวลต์ และใช้กระแสน้อย (ที่ประมาณ 400 ไมโครแอมแปร์)
หลอดฟลูออเรสเซนต์
หลอดฟลูออเรสเซนต์, หลอดเรืองแสง, หลอดวาวแสง () หรือที่เรียกกันติดปากว่าหลอดนีออน เป็นหลอดไฟฟ้าระบบปล่อยประจุ ที่บรรจุไอปรอทความดันต่ำไว้
เมื่อกระแสไฟฟ้าไหลผ่านหลอด จะกระตุ้นให้อนุภาคปรอทปล่อยรังสีเหนือม่วงออกมา เมื่อรังสีนี้กระทบกับสารเรืองแสงที่ฉาบไว้ด้านในตัวหลอด สารเรืองแสงจะเปล่งแสงสว่างที่มองเห็นได้ออกมา และเนื่องจากไม่ได้เปล่งแสงโดยอาศัยความร้อน จึงมีประสิทธิภาพในการใช้พลังงานมากกว่าหลอดไฟไส้
การใช้งานปกติจะติดตั้งคู่กับบัลลาสต์และสตาร์ทเตอร์ เนื่องจากหลอดฟลูออเรสเซนต์จะต้องมีการอุ่นให้ไส้หลอดร้อน และใช้แรงดันไฟฟ้าสูงในการจุดหลอดให้ติดในตอนแรก
ปลาปิรันยาดำ
ปลาปิรันยาดำ หรือ ปลาปิรันยาขาว หรือ ปลาปิรันยาตาแดง (; ) ปลาน้ำจืดกินเนื้อชนิดหนึ่ง จำพวกปลาปิรันยา อยู่ในวงศ์ปลาปิรันยา (Serrasalmidae)
ปลาปิรันยาดำ มีลำตัวที่มีลักษณะยาวเรียวกว่าปลาปิรันย่าชนิดอื่น ลำตัวเป็นสีเทาเข้มจนออกสีเขียวมะกอกส่วนลำตัวด้านบนจะสีข้างจะมีจุดสีคล้ำ ๆ จำนวนมาก ได้ชื่อว่าเป็นปลาปิรันยาที่มีขนาดใหญ่ที่สุด โดยโตเต็มที่ยาวได้ถึง 45-55 เซนติเมตร และเป็นไปได้ว่าอาจยาวได้มากกว่านี้ แต่เป็นปลาปิรันยาเมื่อเทียบกับปลาปิรันยาชนิดอื่น เช่น ปลาปิรันยาแดง แล้ว ปลาปิรันยาดำจัดว่ามีความดุร้ายน้อยกว่ามาก โดยเป็นปลาที่อาศัยอยู่ตามลำพังตัวเดียว และมีนิสัยขี้อาย แต่ทว่าเป็นปลาที่มีแรงกัดของกรามเมื่อเทียบกันแล้วแรงที่สุดในโลก โดยมีการวิจัยด้วยทีมนักวิทยาศาสตร์ด้วยการวัดแรงกัดกับเครื่องมือพิเศษ ผลปรากฏว่าพลังกัดของปลาปิรันยาดำทำได้ถึง 320 นิวตัน สูงกว่าขนาดร่างกายถึง 30 เท่า เมื่อเทียบขนาดร่างกายกันแบบปอนด์ต่อปอนด์แล้วมีพลังมากกว่าจระเข้อเมริกันถึง 3 เท่า
สาเหตุที่แรงกัดของปลาปิรันยาดำมีมากขนาดนี้ อยู่ที่กล้ามเนื้อกรามอันแข็งแรงและมีขนาดใหญ่ โดยมีพื้นที่ของกล้ามเนื้อส่วนนี้มีมากกว่าร้อยละ 2 ของมวลร่างกายทั้งตัว ทั้งนี้ 1 นิวตันเท่ากับแรงที่ใช้เคลื่อนสิ่งของขนาด 1 กิโลกรัมไปได้ 1 เมตร ใน 1 วินาที ซึ่งแรงกัดของปลาปิรันยาดำนี้เทียบได้กับปลาปิรันยายักษ์ที่มีความยาว 70 เซนติเมตร น้ำหนัก 10 กิโลกรัม ซึ่งสูญพันธุ์ไปแล้วกว่า 5 ล้านปี
ปลาปิรันยาดำ กระจายพันธุ์ในลุ่มแม่น้ำขนาดใหญ่หลายสายในทวีปอเมริกาใต้ เช่น อะแมซอน, ปารานา, ยาตา และโอรีโนโก เป็นต้น
เป็นปลาปิรันยาอีกชนิดหนึ่งที่มีความอันตราย และนิยมเลี้ยงเป็นปลาสวยงาม
ซามูไรวอริเออร์ 2
ซามูไรวอริเออร์ 2 () เป็นวิดีโอเกมส์แนวแอ็กชันที่สร้างและพัฒนาโดย Koei เป็นภาคต่อจากซามูไรวอริเออร์ ในปี 2004 มีตัวละครส่วนใหญ่มาจากซามูไรและนินจาที่มีชื่อเสียงของญี่ปุ่น ซึ่ง Samurai Warriors เป็นเกมส์ที่มีต้นแบบมาจาก Dynasty Warriors ที่พัฒนาโดย Koei เช่นกัน
Megapiranha
Megapiranha เป็นสกุลของปลาน้ำจืด จำพวกปลาคาราซินที่สูญพันธุ์ไปแล้ว
นับได้ว่าเป็นปลาปิรันยายักษ์ สูญพันธุ์ไปแล้วในยุคไมโอซีนยุคสุดท้าย (ระหว่าง 8-10 ล้านปีมาแล้ว) ที่อาร์เจนตินา โดยค้นพบเมื่อปี ค.ศ. 2009
โดยพบตัวอย่างต้นแบบแรกเป็นขากรรไกรล่างหรือพรีแม็กซิลลาและแถวฟันคดเคี้ยว แต่ส่วนที่เหลือของร่างกายไม่ปรากฏ แต่สันนิษฐานว่ามีขนาดประมาณ 70 เซนติเมตร น้ำหนัก 10 กิโลกรัม มีแรงกัดอยู่ที่ระหว่าง 1,240-4,749 นิวตัน
Pygocentrus palometa
Pygocentrus palometa (/พี-โก-เซน-ตรัส-พา-โล-เม-ตา/) ปลาน้ำจืดชนิดหนึ่ง จำพวกปลาปิรันยา มีถิ่นกำเนิดดั้งเดิมอยู่ในทวีปอเมริกาใต้
ในวันที่ 25 ธันวาคม ค.ศ. 2013 ที่แม่น้ำปารานา ในประเทศอาร์เจนตินา ฝูงปลาปิรันยาชนิดนี้ได้โจมตีผู้คนที่ลงเล่นน้ำเพื่อคลายร้อน มีจำนวนผู้ได้รับบาดเจ็บกว่า 60 คน ในจำนวนนี้เป็นเด็กกว่า 20 คน ซึ่งเด็กผู้หญิงรายหนึ่งอายุ 7 ขวบ ถึงกับนิ้วขาดไปหลายนิ้ว และเด็กผู้ชายอีกหลายได้รับบาดแผลฉกรรจ์
ทั้งนี้เจ้าหน้าที่ท้องถิ่น ได้รายงานว่าเมื่อปี ค.ศ. 2008 ก็เกิดเหตุคล้ายคลึงกันแบบนี้มาก่อน ครั้งนั้นมีผู้ได้รับบาดเจ็บ 40 คน
เอียน (สกุล)
เอียน () เป็นนามสกุลคนจีน ที่เกิดขึ้นเป็นที่ 205 ในนามสกุล 100 ตระกูล ตัวอักษรจีน "เอียน" ถูกเขียนขึ้นในลักษณะเดียวกันสำหรับอักษรจีนตัวเต็ม และอักษรจีนตัวย่อ
มะนิลาไลต์เรล สาย 2
มะนิลาไลต์เรล สาย 2 เป็นเส้นทางรถไฟฟ้าแห่งที่ 2 ในเมโทรมะนิลา ประเทศฟิลิปปินส์ มีชื่อเรียกเฉพาะว่า เมกาเตรน สีประจำเส้นทางคือสีม่วง (เก่า) และน้ำเงิน (ปัจจุบัน) มีแนวเส้นทางบนถนน Recto, Legarda, Magsaysay, Aurora และ Marcos มีจำนวน 11 สถานี ระยะทาง 13.80 กิโลเมตร เปิดให้บริการในปี ค.ศ. 2003 ดำเนินการโดย "Light Rail Transit Authority (LRTA) " ปัจจุบันสายนี้ใช้ชื่อย่อว่า MRT-2โดยได้รับการสนับสนุนงบก่อสร้างโดยหน่วยงานช่วยเหลือเพื่อการพัฒนาแห่งญี่ปุ่น (Japan’s ODA) ได้สนับสนุนงบประมาณ 75 พันล้านเยน
รถไฟฟ้าสิงคโปร์ สายดาวน์ทาวน์
รถไฟฟ้าสิงคโปร์ สายดาวน์ทาวน์ (DTL) เป็นเส้นทางรถไฟฟ้าแห่งที่ 5 ในนครรัฐสิงคโปร์ ระบบการรถไฟฟ้าขนส่งมวลชน (สิงคโปร์) เปิดให้บริการระยะแรกเมื่อวันที่ 22 ธันวาคม ค.ศ. 2013 ปัจจุบันกำลังก่อสร้างในระยะที่ 2 และ 3 สีประจำเส้นทางบนแผนที่คือ สีน้ำเงิน
ไดนาสตีวอริเออร์ 8
ไดนาสตีวอริเออร์ 8 () เป็นวีดิโอเกมแฮคและฟัน โดยมีฉากที่ประเทศจีน เป็นภาคที่ 8 ของซีรีส์ไดนาสตีวอริเออร์ พัฒนาโดยโอเมกาฟอร์ซ และจัดจำหน่ายโดยโคอิ โดยจำหน่ายในรูปแบบของเพลย์สเตชัน 3, เพลย์สเตชัน 4, เพลย์สเตชันวิต้า, เอกซ์บอกซ์ 360 และไมโครซอฟท์ วินโดวส์ โดยสร้างขึ้นจากประวัติศาสตร์จีนยุคสามก๊ก วางจำหน่ายในปี 2013 และ 2014
รายชื่อผู้นำประเทศ พ.ศ. 2557
นี่คือรายชื่อของผู้นำประเทศของประเทศต่างๆ ในปี พ.ศ. 2557 (ค.ศ. 2014)
เรือประเพณีในซีเกมส์ 2013
เรือประเพณีในซีเกมส์ 2013 จัดแข่งขันขึ้นที่เขื่อนนกาไลค์ ในกรุงเนปยีดอ ประเทศพม่า ระหว่างวันที่ 18–21 ธันวาคม 2556
กีฬายิงปืนในซีเกมส์ 2013
กีฬายิงปืนในซีเกมส์ 2013 จัดแข่งขันขึ้นที่ สนามยิงปืนดากองเหนือ ในย่างกุ้ง ประเทศพม่า ระหว่างวันที่ 11–17 ธันวาคม 2556
ธันวาคม พ.ศ. 2556
ธันวาคม พ.ศ. 2556 เป็นเดือนที่ 12 ของปี พ.ศ. 2556 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
นางงามจักรวาล 1997
นางงามจักรวาล 1997 () เป็นการจัดการประกวดนางงามจักรวาล ครั้งที่ 46 จัดขึ้นเมื่อวันที่ 17 พฤษภาคม พ.ศ. 2540 (ตามเวลาของประเทศไทย) ณ. ไมอามีบีช รัฐฟลอริดา ประเทศสหรัฐอเมริกา ในปีนี้มีตัวแทนสาวงามเข้าร่วมประกวดทั้งหมด 74 ประเทศ โดยมี อลิเซีย มาชาโด นางงามจักรวาลปี 1996 ได้มอบมงกุฏให้กับ บรู๊ค ลี สาวงามจากหมู่เกาะฮาวาย ประเทศสหรัฐอเมริกา ครองตำแหน่งนางงามจักรวาลประจำปีนี้
การประกวดในปีนี้ยังนับเป็นปีแรกที่ ดอนัลด์ ทรัมป์ ได้ซื้อกิจการและบริหารงานในฐานะประธานขององค์การนางงามจักรวาล (Miss Universe Organization) อีกด้วย
เจซี แชเซซ
เจซี แชเซซ () เกิดเมื่อวันที่ 8 สิงหาคม ค.ศ. 1976 เป็นนักร้องแนวป็อปชาวอเมริกัน และเป็นนักแสดง เคยเป็นสมาชิกวง 'N Sync หลังจากที่วงแตกขึ้น เจซี แชเซซ ออกอัลบั้มเดี่ยวของเขา
แชเซซ เกิดในกรุงวอชิงตันดีซีเมื่อวันที่ 8 สิงหาคม 1976 ตอนอายุ 5 เขาเป็นลูกบุญธรรมชาเซเขามักจะเต้นเมื่อเขายังเป็นเด็ก
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม "*NSYNC" มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด "No Strings Attached" ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด "Celebrity" ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทาง[[ช่องดิสนีย์]] กับภาพยนตร์เรื่อง "Model Behavior" ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด "Celebrity" แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน[[หมวดหมู่:นักร้องอเมริกัน]]
[[หมวดหมู่:ศิลปินสังกัดโซนี่ มิวสิค]]
[[หมวดหมู่:ศิลปินสังกัดไจฟ์เรเคิดส์]]
[[หมวดหมู่:นักแสดงดิสนีย์]]
[[หมวดหมู่:ผู้ที่ได้รับรางวัลเอมมี]]
[[หมวดหมู่:ผู้ที่ได้รับรางวัลแกรมมี]]
[[หมวดหมู่:นักร้องเด็กชาวอเมริกัน]]
[[หมวดหมู่:ชาวอเมริกันเชื้อสายอังกฤษ]]
[[หมวดหมู่:ชาวอเมริกันเชื้อสายชนพื้นเมืองอเมริกัน]]
[[หมวดหมู่:บุคคลจากเมมฟิส]]
กองทัพคิวบา
กองทัพคิวบา มีชื่อเรียกอย่างเป็นทางการว่า กองทัพปฏิวัติคิวบา () ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ กองกำลังกึ่งทหาร เช่น ทหารอาสาสมัครดินแดน (), กองทัพกรรมกรยุวชน (), และ กองพลน้อยป้องกันและผลิต ().
กองทัพโคลอมเบีย
กองทัพโคลอมเบีย () ประกอบด้วยกองทัพบก กองทัพเรือ ซึ่งรวมถึงนาวิกโยธิน และกองทัพอากาศ
รถไฟใต้ดินไทเป สายสีน้ำตาล
รถไฟใต้ดินไทเป สายสีน้ำตาล (สายเหวินฮู) เป็นเส้นทางรถไฟฟ้าในกรุงไทเป ประกอบด้วย 2 เส้นทาง ได้แก่ สายเหนยหู และสายเหวินชาน มีจำนวน 24 สถานี ในเขตนันกัง, เหนยฮู, จงชาน, ซงชาน, ต้าอัน, ซินหยี และเหวินชาน ระยะทาง 25.7 กิโลเมตร โดยมี โรงเรียนประถมศึกษาตอนปลายจงชาน เป็นแนวแบ่งระหว่างสายเหนยหู และสายเหวินชาน เมื่อปีค.ศ. 2011 มีจำนวนผู้โดยสารเฉลี่ย 180,000 คนต่อวัน
สายสีน้ำตาล เชื่อมต่อกับสายนันกัง (สายสีน้ำเงิน) ที่สถานีจงเซียวฟูซิง และศูนย์นิทรรศการไทเปนันกัง
รถไฟใต้ดินไทเป สายสีแดง
รถไฟใต้ดินไทเป สายสีแดง ในกรุงไทเป ประเทศไต้หวัน ประกอบด้วยสามเส้นทาง ได้แก่ สายทามซุย สายซินหยี และ สายย่อยซินเป่ย์ตู โดยปัจจุบันมีจำนวน 30 สถานี ในเขตทามซุย, เป่ย์ตู, ชิลิน, ต้าตง, จงชาน, จงเจิน, ต้าอัน และซิ่นหยี ระยะทางรวม 30 กิโลเมตร
ลากรานาเดรา
ลากรานาเดรา (, "มาร์ชทหาร") เป็นเพลงชาติของสหพันธ์สาธารณรัฐอเมริกากลาง
ศราวุธ นวแสงอรุณ
ศราวุธ นวแสงอรุณ (ชื่อเล่น: อั๋น) เป็นนักแสดง และ นายแบบชาวไทย
ศราวุธ นวแสงอรุณ (ชื่อเล่น: อั๋น) เกิดเมื่อวันที่ 19 มกราคม พ.ศ. 2521 ที่โรงพยาบาลกรุงเทพคริสเตียน เขาเติบโตมาในครอบครัวที่มีคุณพ่อและคุณแม่ประกอบธุรกิจส่วนตัว เกี่ยวกับการนำเข้าสินค้า อั๋นมีพี่น้องอีก 6 คนโดยเขาเป็นลูกคนที่สามของทางครอบครัว โดยในช่วงที่เขานั้นเข้าสู่วงการบันเทิง อั๋นสำเร็จการศึกษาในระดับมัธยมปลายโดยการสอบเทียบ จากการเข้ามาทำงานในวงการบันเทิง ในฐานะนักแสดงวัยรุ่น โดยเขาเข้าศึกษาต่อในระดับอุดมศึกษาที่ มหาวิทยาลัยราชภัฏสวนสุนันทา
เส้นทางในวงการบันเทิง ในฐานะนักแสดงและนายแบบวัยรุ่นของอั๋นเริ่มขึ้นในช่วงปี พ.ศ. 2537 โดยเขาเริ่มงานในช่วงแรก ๆ จากการเป็นนายแบบวัยรุ่นที่มีผลงานการถ่ายแบบลงในนิตยสารแนววัยรุ่น เช่น อานนท์, Nine, เธอกับฉัน, วัยหวาน, Angel และ The Boy เป็นต้น
หลังจากเป็นที่รู้จักในฐานะนายแบบวัยรุ่น อั๋นก็เริ่มมีผลงานในด้านการแสดงในระยะเวลาต่อมา โดยในส่วนของละครโทรทัศน์นั้น มีผลงานการแสดงที่มีความโดดเด่นในช่วงแรก ๆ ของอาชีพนักแสดง คือการรับบทบาทเป็นพระเอกอย่างเต็มตัว ในละครโทรทัศน์แนวสร้างสรรค์เรื่อง พระจันทร์ลายกระต่าย ทางสถานีโทรทัศน์ช่อง 5 แม้จะเป็นละครฟอร์มเล็ก แต่ด้วยการแสดงที่สมบทบาทและเรื่องราวดี ๆ ที่สะท้อนสังคมก็ทำให้ภาพรวมของละครโทรทัศน์เรื่องนี้ได้รับเสียงวิจารณ์ที่ดีจากสื่อมวลชน และผู้ชมทางบ้าน
โดยนอกจากละครโทรทัศน์เรื่อง พระจันทร์ลายกระต่าย ในฐานะนักแสดงยังมีผลงานการแสดงในด้านละครโทรทัศน์มากมาย เช่น โลกทั้งใบให้นายคนเดียว, สุดแต่ใจจะไขว่คว้า, หนุ่มทิพย์, กลับบ้านเรานะ...รักรออยู่, นางกรี้ด และละครเรื่อง รหัสหัวใจ เป็นต้น
ในด้านชีวิตส่วนตัว เขาคบหาดูใจกับ เจนนิเฟอร์ โปลิตานนท์ นักร้องและนักแสดงลูกครึ่งไทย-อเมริกา มาอย่างยาวนานถึง 19 ปี ทั้งคู่รู้จักกันเป็นครั้งแรก ในกองถ่ายภาพยนตร์เรื่อง "ขนนกของคนบิน" โดยเริ่มคบหากันในฐานะเพื่อน พี่ชาย จนพัฒนาความสัมพันธ์ เขามีธุรกิจส่วนตัวที่ประสบความสำเร็จ โดยเป็นที่รู้จักจากการเป็นเจ้าของธุรกิจ ร้านอาหารหลายแห่งที่ได้รับความนิยม เช่น ร้านนางกวัก ซึ่งเป็นร้านอาหารในสไตล์บิสโทร ที่เป็นอาหารอิตาเลียนผสมสไตล์ฝรั่งเศส ซึ่งตั้งอยู่ที่ทองหล่อซอย 10 และร้านสปาเกตตี้เฮาส์ ซึ่งตั้งอยู่ที่ทองหล่อซอย 17 เป็นต้น ทั้งคู่ได้ยอมรับกับสื่อมวลชนว่า จะเข้าพิธีวิวาห์ 15 กุมภาพันธ์ 2558 พร้อมกันนี้เจนี่ ได้ประกาศกลางครอบครัวบันเทิง ว่าตั้งครรภ์ได้ 3 เดือนแล้ว พร้อมใช้ชีวิตคู่กับอั๋น ที่สหรัฐฯ หลังสมรส เพื่อดูแลกิจการร้านอาหาร โดยมีเพื่อนๆ ของอั๋นและเจนี่ อาทิ แคทรียา อิงลิช, เบลล์-หว่าหวา, ญาญ่าญิ๋ง,แอนนิต้า,เจจินตัย,กำปั้น บาซู และเต้ นันทศัย มาทำการเซอร์ไพรส์กลางรายการและร่วมแสดงคว­ามยินดีกับทั้งคู่
เชกยัวร์บอดี (ดาวน์ทูเดอะกราวน์)
ชาร์คยัวร์บอดี้ (ดาวน์ทูเดอะกราวน์) () เป็นซิงเกิลฮิตเพลงหนึ่งของเดอะแจ็กสันส์ วางจำหน่ายโดยค่าย CBS/อีพิกเรเคิดส์ เมื่อวันที่ 8 ธันวาคม ค.ศ. 1978 ในอัลบั้ม Destiny
คณะอนุญาโตตุลาการ (วิกิพีเดียภาษาอังกฤษ)
คณะอนุญาโตตุลาการแห่งเว็บไซต์วิกิพีเดียภาษาอังกฤษเป็นคณะผู้เขียน (editor) ที่กำหนดคำวินิจฉัยชี้ขาดซึ่งมีผลผูกมัดในข้อพิพาทระหว่างผู้เขียนอื่นในวิกิพีเดียภาษาอังกฤษ จิมมี เวลส์ก่อตั้งคณะอนุญาโตตุลาการขึ้นเมื่อวันที่ 4 ธันวาคม 2546 โดยเป็นการขยายอำนาจตัดสินใจซึ่งเขาเคยถือในฐานะเจ้าของเว็บไซต์ คณะอนุญาโตตุลาการทำหน้าที่เสมือนศาลชั้นที่สุดสำหรับข้อพิพาทระหว่างผู้เขียน และได้ตัดสินมาแล้วหลายร้อยคดีตราบจนปัจจุบัน นักวิชาการผู้วิจัยเกี่ยวกับการระงับข้อพิพาทพิจารณาคณะอนุญาโตตุลาการเนื่องจากกิจกรรมของคณะฯ และยังได้รับรายงานในสื่อสาธารณะที่เชื่อมโยงกับคำวินิจฉัยคดีและข้อโต้เถียงที่เกี่ยวกับวิกิพีเดียหลายครั้ง
เมื่อเดือนตุลาคม 2546 Alex T. Roshuk ซึ่งขณะนั้นเป็นที่ปรึกษากฎหมายของมูลนิธิวิกิมีเดีย ร่างแบบร่างการไกล่เกลี่ยและการอนุญาโตตุลาการยาว 1,300 คำ โดยเป็นส่วนหนึ่งของการอภิปรายเรื่องมารยาทบนวิกิพีเดีย แบบร่างนี้วิวัฒนาเป็นคณะกรรมการไกล่เกลี่ยและคณะอนุญาโตตุลาการ ซึ่งจิมมี เวลส์ประกาศอย่างเป็นทางการเมื่อวันที่ 4 ธันวาคม 2546 ต่อมา มโนทัศน์ "คณะอนุญาโตตุลาการ" มีชุมชนอื่นในโครงการที่มูลนิธิวิกิมีเดียดำเนินการรับไปใช้
เมื่อแรกก่อตั้ง คณะอนุญาโตตุลาการประกอบด้วยอนุญาโตตุลาการ 12 คน แบ่งเป็น 3 กลุ่ม กลุ่มละ 4 คน จนถึงปี 2551 คณะฯ ได้มีคำวินิจฉัยแล้ว 371 คดี โดยมีการแก้ไขตั้งแต่การตักเตือนไปจนถึงการห้าม (ban)
การศึกษาทางสถิติใน "Emory Law Journal" ชี้ว่า คณะอนุญาโตตุลาการโดยทั่วไปยึดหลักการเพิกเฉยต่อเนื้อหาข้อพิพาทผู้ใช้และมุ่งให้ความสนใจความประพฤติของผู้ใช้ การศึกษาเดียวกันยังพบว่า แม้ทุกคดีจะมีการวินิจฉัยตามความเป็นจริง แต่มีความเชื่อมโยงระหว่างประเภทของความประพฤติที่เกิดขึ้นกับทางแก้และคำวินิจฉัยที่คณะอนุญาโตตุลาการกำหนด
ในปี 2550 อนุญาโตตุลาการคนหนึ่งที่ใช้ชื่อผู้ใช้ Essjay ลาออกจากคณะอนุญาโตตุลาการและคณะฯ พบว่า เขาโกหกเกี่ยวกับวุฒิทางวิชาการและประสบการณ์อาชีพในการสัมภาษณ์กับ"เดอะนิวยอร์กไทมส์"ครั้งหนึ่ง ในเดือนพฤษภาคม 2552 อนุญาโตตุลาการคนหนึ่งที่ใช้ชื่อผู้ใช้ Sam Blacketer ลาออกจากคณะอนุญาโตตุลาาการหลังทราบว่าเขาปกปิดการแก้ไขในอดีตเพื่อให้ได้รับตำแหน่ง
ในปี 2552 คณะอนุญาโตตุลาการได้รับความสนใจจากสื่อหลังมีคำวินิจฉัยห้าม "เลขที่อยู่ไอพีทั้งหมดซึ่งศาสนจักรไซแอนโทโลจี [Church of Scientology] และที่มีความสัมพันธ์กับศาสนจักรฯ เป็นเจ้าของหรือดำเนินการ ตามการตีความอย่างกว้าง" โดยเป็นส่วนหนึ่งของคดีเกี่ยวกับไซแอนโทโลจีคดีที่สี่ การกระทำดังกล่าวมี "บรรทัดฐานน้อย" ในประวัติศาสตร์แปดปีของวิกิพีเดียและได้รับรายงานในสำนักข่าวสำคัญหลายแห่ง เช่น "เดอะนิวยอร์กไทมส์" "เอบีซีนิวส์" และ"เดอะการ์เดียน"
ในเดือนกรกฎาคม 2555 คณะอนุญาโตตุลาการห้าม Ashley van Haeften ประธาน Wikimedia UK เนื่องจาก "การละเมิดจารีตและนโยบายของวิกิพีเดียหลายครั้ง" ทว่าแม้จะมีการห้ามดังกล่าว คณะกรรมการ Wikimedia UK ยัง "เห็นพ้องต้องกันในมุมมองที่ว่าคำวินิจฉัยนี้ไม่ส่งผลต่อบทบาทของเขาในฐานะผู้จัดการดูแลทรัพย์สินของมูลนิธิ" ในวันที่ 2 สิงหาคม 2555 van Haeften ลาออกจากตำแหน่งประธาน Wikimedia UK เขาไม่ต้องการอยู่เพื่อให้เกิด "ความแบ่งแยกในชุมชน WMUK ต่อบทบาทของเขาในฐานะประธาน" การลาออกดังกล่าวมีขึ้นหลังมีการเรียกการประชุมใหญ่วิสามัญเพื่ออภิปรายเหตุการณ์ล่าสุดเกี่ยวกับการห้ามนี้
ฤๅสิ้นสุดมนุษยภาพ
ฤๅสิ้นสุดมนุษยภาพ () เป็นบันทึกเขียนโดยโซโลมอน นอร์ธัป มีเนื้อหาเกี่ยวกับประสบการณ์ชีวิตของนอร์ธัประหว่างตกเป็นทาสนาน 12 ปี หนังสือเรื่องนี้ได้รับความร่วมมือจากเดวิด วิลสัน
โซโลมอน นอร์ธัปเป็นชนผิวสีที่เกิดเป็นอิสรชน เป็นพลเมืองของรัฐนิวยอร์ก แต่ถูกหลอกไปที่กรุงวอชิงตัน ดี.ซี. ถูกลักพาตัวที่นั่นและถูกนำไปขายเป็นทาส ต่อมาถูกขายทอดตลาดทาสทางใต้ของสหรัฐ โดยตกไปอยู่ในมือนายทาสในลุยเซียนาก่อนช่วงสงครามกลางเมืองของสหรัฐ นอร์ธัปบรรยายรายละเอียดเกี่ยวกับตลาดทาสในวอชิงตัน ดี.ซี. และ นิวออร์ลีนส์ ตลอดจนลักษณะการทำไร่ฝ้ายและไร่อ้อยในไร่ขนาดใหญ่ที่รัฐลุยเซียนา
บทประพันธ์นี้ตีพิมพ์หลังจากนวนิยายเรื่อง "กระท่อมน้อยของลุงทอม" (Uncle Tom's Cabin) ของแฮเรียต บีเชอร์ สโตว์ไม่นาน และขายได้ 30,000 เล่ม ซึ่งถือว่าเป็นหนังสือขายดี และในช่วงศตวรรษที่ 19 นั้นก็มีการพิมพ์ต่อมาอีกหลายครั้ง ฉบับภาษาไทยแปลโดยโฆษิต ทิพย์เทียมพงษ์ ตีพิมพ์โดยสำนักพิมพ์คลาสแอคท์ เริ่มเผยแพร่ในประเทศไทยเดือนธันวาคม 2013 โดยใช้ชื่อไทยว่า "ฤๅสิ้นสุดมนุษยภาพ"
มีการสร้างภาพยนตร์เรื่อง "ปลดแอก คนย่ำคน" จากบทประพันธ์นี้ โดยเริ่มออกฉายในสหรัฐอเมริกาแบบจำกัดจำนวนโรงภาพยนตร์ก่อน ในวันที่ 18 ตุลาคม 2013 ก่อนจะเพิ่มจำนวนโรงขึ้นเรื่อย ๆ ผู้กำกับการแสดงคือสตีฟ แม็คควีน นำแสดงโดยชีวิเทล เอดจิโอฟอร์ ในบทโซโลมอน นอร์ธัป ทั้งหนังสือและภาพยนตร์ได้รับความสนใจอย่างสูง หนังสือฉบับอิเล็กทรอนิกส์ขึ้นไปติดอันดับ 1 ในชาร์ตหนังสือขายดีที่สุดของเดอะนิวยอร์กไทมส์ช่วงปลายปี 2013 ส่วนภาพยนตร์ก็ได้รับคำวิจารณ์ดีมากและได้รับรางวัลจากหลายสถาบัน
หลังจากตีพิมพ์หลายครั้งในศตวรรษที่ 19 หนังสือเล่มนี้ห่างหายไปจากสายตาสาธารณชนเกือบร้อยปี จนกระทั่งนักประวัติศาสตร์ชาวรัฐลุยเซียนา 2 คนบังเอิญเจอหนังสือเล่มนี้อีกครั้งในโอกาสที่ต่างกัน นักประวัติศาสตร์ 2 คนดังกล่าวคือซู อีคิน (มหาวิทยาลัยลุยเซียนาสเตทที่อะเล็กซานเดรีย) และโจเซฟ ล็อกส์ดอน (มหาวิทยาลัยนิวออร์ลีนส์) ต่อมาในช่วงต้นทศวรรษ 1960 ทั้งสองได้ศึกษาวิจัยและสืบย้อนการเดินทางของโซโลมอน นอร์ธัปและได้ร่วมกันบรรณาธิกรณ์หนังสือเล่มนี้ ตีพิมพ์โดย LSU Press (สำนักพิมพ์แห่งมหาวิทยาลัยลุยเซียนา) ออกมาในรูปแบบที่เพิ่มคำอธิบายเชิงประวัติศาสตร์ลงในเชิงอรรถ
หนี้สาธารณะ
หนี้สาธารณะ () หรือ หนี้ของรัฐบาล () คือหนี้ที่ถือโดยรัฐบาลกลาง, หน่วยการปกครองส่วนท้องถิ่น, องค์กรของรัฐ รวมไปถึง รัฐวิสาหกิจ ตลอดจนการค้ำประกันหนี้สินโดยรัฐบาล ซึ่งการเกิดขึ้นของหนี้สาธารณะส่วนใหญ่ของรัฐบาลทั่วโลก มาจากการดำเนินนโยบายของรัฐแบบขาดดุล หรือก็คือรายได้ของรัฐน้อยกว่ารายจ่ายของรัฐ ทำให้ต้องมีการกู้เพื่อชดเชยการขาดดุลในแต่ละรอบปีงบประมาณ
การกู้เงินของรัฐบาล มีได้หลายช่องทาง รัฐอาจกู้จากสถาบันการเงินภายในประเทศ (เช่น ธนาคารพาณิชย์ และ ธนาคารกลาง), สถาบันการเงินต่างประเทศ, เอกชน, รัฐบาลต่างประเทศ หรือ องค์กรทางการเงินระหว่างประเทศ อาทิ กองทุนการเงินระหว่างประเทศ (ไอเอ็มเอฟ), องค์การความร่วมมือระหว่างประเทศแห่งญี่ปุ่น (ไจก้า) เป็นต้น
คนทั่วไปมักมองว่ารัฐบาลไม่ควรก่อหนี้สาธารณะ เพราะหนี้สาธารณะนั้นจะนำมาซึ่งความสูญเสียเสถียรภาพทางการคลังและการเงินของประเทศ ซึ่งท้ายที่สุดจะทำให้ประเทศเกิดวิกฤติการทางการเงิน ทัศนคตินี้ไม่เป็นจริงเสมอไปหากรัฐบาลมีการบริหารจัดการสภาพคล่องของรัฐให้ดี มีวัตถุประสงค์ในการใช้เงินที่เหมาะสม และรักษาสัดส่วนหนี้ในประเทศและต่างประเทศให้อยู่ในระดับที่เหมาะสม เนื่องจากหนี้ในประเทศมีความยืดหยุ่นในการบริหารและความเสี่ยงต่ำกว่าหนี้ต่างประเทศ เพราะรัฐบาลที่มีอำนาจรัฐสามารถเจรจากับเจ้าหนี้ ซึ่งอยู่ใต้อำนาจรัฐได้ ทั้งยังสามารถหลีกเลี่ยงความผันผวนของค่าเงิน ตลอดจนสถานการณ์ของโลก นอกจากนี้ความสามารถในการบริหารสภาพคล่องและหนี้สาธารณะ ยังเป็นปัจจัยสำคัญ ต่อการยกอันดับความน่าเชื่อถือของประเทศ ซึ่งจะช่วยให้ประเทศสามารถจัดหาแหล่งทุนจากต่างประเทศได้ในอัตราดอกเบี้ยที่ถูกลง
การผิดนัดชำระหนี้สาธารณะ โดยเฉพาะอย่างยิ่งหนี้สาธารณะต่างประเทศนั้น ถือเป็นเรื่องใหญ่มาก เนื่องจากอาจนำมาซึ่งการถูกลดอันดับความน่าเชื่อถือของประเทศและส่งผลกระทบอย่างรุนแรงต่อระบบเศรษฐกิจภาพรวม ทำให้สถานการณ์ที่แย่อยู่แล้วแย่ลงไปอีก ดังนั้นเมื่อประเทศเผชิญหน้ากับความเสี่ยงที่จะผิดนัดชำระหนี้ หรือบริหารสภาพคล่องไม่ทัน วิธีที่นิยมคือการขอกู้เงินจากแหล่งใหม่เพื่อไปใช้หนี้แก่เจ้าหนี้รายเก่า อย่างไรก็ตาม การกู้เงินจากแหล่งใหม่โดยเฉพาะจากต่างประเทศในสถานการณ์ที่ย่ำแย่ มักจะถูกฝ่ายผู้ให้กู้ตั้งเงื่อนไขที่เป็นพันธสัญญาให้รัฐบาลผู้ขอกู้ต้องปฏิบัติตาม อาทิ มาตรการรัดเข็มขัด (ลดรายจ่าย)
สำหรับหนี้สาธารณะของประเทศไทยนั้น สามารถตรวจสอบได้ที่เว็บไซด์สำนักงานบริหารหนี้สาธารณะ (http://www.pdmo.go.th/index.php) ซึ่งสถานะหนี้สาธารณะล่าสุดของไทยอยู่ที่ 173.98 พันล้านดอลลาร์สหรัฐ คิดเป็น 45.34% ของจีดีพี
ธงชาติสหพันธ์สาธารณรัฐอเมริกากลาง
ธงชาติสหพันธ์สาธารณรัฐอเมริกากลาง หรือที่รู้จักกันในชื่อ สหมณฑลแห่งอเมริกากลาง มีลักษณะเป็นธงสี่เหลี่ยมผืนผ้า แถบสีฟ้า-ขาว-ฟ้า แบ่งตามแนวนอน กลางธงมีภาพตราแผ่นดิน
ธงชาติสหพันธ์สาธารณรัฐอเมริกากลาง โดยได้แรงบันดาลใจมาจากธงชาติอาร์เจนตินา อันมีเหตุมาจากสงครามประกาศเอกราชในทวีปอเมริกาใต้ของนายพลมานูเอล เบลกราโน.
คิดถึงวิทยา
คิดถึงวิทยา () เป็นภาพยนตร์ไทยออกฉายในปี พ.ศ. 2557 แนวโรแมนติก กำกับโดย นิธิวัฒน์ ธราธร นำแสดงโดย สุกฤษฎิ์ วิเศษแก้ว และ เฌอมาลย์ บุญยศักดิ์ กำหนดออกฉายในโรงภาพยนตร์ในวันที่ 20 มีนาคม พ.ศ. 2557 ภาพยนตร์ทำรายได้ 100.7 ล้านบาท
คิดถึงวิทยายังเป็นตัวแทนภาพยนตร์ไทยเข้าชิงรางวัลออสการ์อีกด้วย
แลนซ์ เบสส์
แลนซ์ เบสส์ () เกิดเมื่อวันที่ 4 พฤษภาคม ค.ศ. 1979 เป็นนักร้องแนวป็อป และเป็นนักแสดง เคยเป็นสมาชิกวง 'N Sync เป็นนักร้อง, นักเต้น, นักแสดงภาพยนตร์และโทรทัศน์ผู้ผลิตและผู้เขียน เขาเติบโตขึ้นมาในมิสซิสซิปปี้และมีชื่อเสียงในฐานะนักร้องเสียงเบสป๊อปชาวอเมริกันบอยแบนด์ 'N Sync ที่ 'ความสำเร็จ
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม "*NSYNC" มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด "No Strings Attached" ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด "Celebrity" ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทาง[[ช่องดิสนีย์]] กับภาพยนตร์เรื่อง "Model Behavior" ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด "Celebrity" แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน
[[หมวดหมู่:นักร้องอเมริกัน]]
[[หมวดหมู่:ศิลปินสังกัดโซนี่ มิวสิค]]
[[หมวดหมู่:ศิลปินสังกัดไจฟ์เรเคิดส์]]
[[หมวดหมู่:ผู้ที่ได้รับรางวัลเอมมี]]
[[หมวดหมู่:ผู้ที่ได้รับรางวัลแกรมมี]]
[[หมวดหมู่:นักร้องเด็กชาวอเมริกัน]]
[[หมวดหมู่:ชาวอเมริกันเชื้อสายอังกฤษ]]
[[หมวดหมู่:ชาวอเมริกันเชื้อสายชนพื้นเมืองอเมริกัน]]
[[หมวดหมู่:บุคคลจากเมมฟิส]]
วิดีโอเกมเล่นตามบทบาท
วิดีโอเกมเล่นตามบทบาท () เป็นแนวหนึ่งของวิดีโอเกมที่ผู้เล่นสามารถควบคุมการกระทำและการตัดสินใจของตัวเอก +/- ผู้ร่วมกลุ่ม และเป็นส่วนหนึ่งของโลกในจินตนาการ มีต้นกำเนิดมาจากเกมเล่นตามบทบาทแบบใช้กระดาษปากกาเล่น เช่น "Dungeons and Dragons" โดยมีการใช้คำศัพท์ ฉาก และกลไกการเล่นแบบเดียวกัน
โจอี ฟาโทน
โจอี ฟาโทน () เกิดเมื่อวันที่ 28 มกราคม ค.ศ. 1977 เป็นนักร้องแนวป็อป และเป็นนักแสดง เคยเป็นสมาชิกวง 'N Sync เป็นนักร้อง, นักเต้น, นักแสดงในปี 2007 เขาเดินเข้ามาในสถานที่ที่สองกับเอบีซีแสดงความเป็นจริงการเต้นรำ
ทิมเบอร์เลกและเจซี แชเซซ ได้รู้จักกันเมื่อครั้งอยู่ในมิกกี้เมาส์คลับ ได้เข้ามาเป็นนักร้องนำวงบอยแบนด์ที่ได้รับความนิยมในช่วงทศวรรษ 1990 ที่ชื่อ เอ็นซิงก์ โดยได้เริ่มก่อตั้งวงในปี 1995 และเริ่มต้นอาชีพด้านดนตรีในปี 1996 ในยุโรป มีเพลงฮิตในสหรัฐอเมริกาหลังจากนั้น 2 ปี โดยออกผลงานอัลบั้มแรกในสหรัฐอเมริกาชื่ออัลบั้ม "*NSYNC" มียอดขาย 11 ล้านชุดเฉพาะในสหรัฐอเมริกา โดยมีเพลงฮิตอย่างเช่น Tearin' Up My Heart หลังจากนั้น 2 ปีพวกเขาเจอเหตุการณ์คล้าย ๆ กับวงแบ็กสตรีทบอยส์ ที่เกิดการสู้ทางด้านกฎหมายอันยาวนานเกี่ยวกับการโกงของผู้จัดการพวกเขาคือ ลู เพิร์ลแมน ในที่สุดพวกเขาก็ได้เซ็นสัญญากับไจฟ์เรคคอร์ด ออกผลงานหลังจากการรอคอยอันยาวนาน คืออัลบั้มชุด "No Strings Attached" ในเดือนมีนาคม 2000 ที่สร้างสถิติมียอดขายสัปดาห์แรกด้วยยอดขาย 2.4 ล้านชุดเร็วที่สุดในสัปดาห์แรกตลอดกาล และมีเพลงซิงเกิลอันดับ 1 อย่างเพลง It's Gonna Be Me หลังจากนั้นออกอัลบั้มที่ 3 ชื่อชุด "Celebrity" ที่สร้างสถิติอัลบั้มที่มียอดขายเร็วที่สุดเป็นอันดับ 2 ตลอดกาล ต่อมาในปี 2002 หลังจากจบทัวร์ Celebrity Tour และหลังออกซิงเกิล Girlfriend ซิงเกิลที่ 3 จากอัลบั้ม พวกเขาตัดสินใจที่จะหยุดงาน จากจุดนี้เองทิมเบอร์เลกเริ่มต้นงานการทำอัลบั้มเดี่ยวของตัวเอง หลังจากนั้นวงก็แยกย้ายกันไป ในประวัติการทำงานของวงเอ็นซิงก์พวกเขามีชื่อเสียงในระดับนานาชาติ แสดงบนเวทีรางวัลออสการ์ [[โอลิมปิก รวมถึงมียอดขายอัลบั้มมากกว่า 50 ล้านชุดทั่วโลก ถือเป็นวงบอยแลนด์ที่มียอดขายมากที่สุดเป็นอันดับที่ 3 ในประวัติศาสตร์
ในปลายปี 1999 ทิมเบอร์เลคเริ่มมีผลงานการแสดงครั้งแรกทาง[[ช่องดิสนีย์]] กับภาพยนตร์เรื่อง "Model Behavior" ที่เขารับบทเป็นเจสัน ชาร์ป นายแบบที่ตกหลุมรักสาวเสิร์ฟหลังจากเข้าใจผิดว่าเธอเป็นนางแบบ ภาพยนตร์เรื่องนี้ออกฉายเมื่อวันที่ 12 มีนาคม ค.ศ. 2000
ในฐานะสมาชิกวงเอ็นซิงก์ ทิมเบอร์เลคพัฒนาตัวเองสู่ศิลปินด้วยตัวของเขาเอง ทั้งทางด้านดนตรี นักแต่งเพลง ผู้ช่วยแต่งเพลง โดยเฉพาะ 3 ซิงเกิลในอัลบั้มชุด "Celebrity" แต่จากความโดดเด่นของเขาเองและความตกต่ำของบอยแบนด์ ทำให้จุดเกิดเปลี่ยนในการแยกวงไป ถึงแม้ว่าทางวงจะไม่เคยประกาศอย่างเป็นทางการว่ายุบวงก็ตาม โดยสมาชิกในวงอย่าง แลนซ์ เบสส์ออกมาพูดว่า เขาเชื่อว่าวงจบลงไปแล้ว อย่างไรก็ตามคริส เคิร์กแพทริกเคยพูดในเดือนสิงหาคม 2008 ว่า ทั้ง 5 คนยังคงเป็นเพื่อนกันและเขาเชื่อว่าการรวมตัวกันอีกครั้งยังมีความเป็นไปได้ และต่อมาต้นเดือนกันยายน เบสส์ก็พูดออกมาทำนองเดียวกัน
ที่ 9 กันยายน 2004 ฟาโทน แต่งงานกับแฟนสาวของเขา จาก 10 ปีที่ผ่านมาพิธีที่เกิดขึ้นที่ปราสาทลองไอส์แลนด์นิวยอร์กและมีผู้เข้าร่วมทั้งหมดของเพื่อนร่วมวง ฟาโทน ของฟาโทนและภรรยาของเขามีลูกสาวสองคน Briahna Joely เกิดเมื่อวันที่ 21 มีนาคม 2001 และ Kloey Alexandra เกิดเมื่อวันที่ 11 มกราคม 2010. เพื่อนที่ดีที่สุดของ ฟาโทน คือ [[แลนซ์ เบสส์]]
[[หมวดหมู่:นักร้องอเมริกัน]]
[[หมวดหมู่:ศิลปินสังกัดโซนี่ มิวสิค]]
[[หมวดหมู่:ศิลปินสังกัดไจฟ์เรเคิดส์]]
[[หมวดหมู่:ผู้ที่ได้รับรางวัลเอมมี]]
[[หมวดหมู่:ผู้ที่ได้รับรางวัลแกรมมี]]
[[หมวดหมู่:นักร้องเด็กชาวอเมริกัน]]
[[หมวดหมู่:ชาวอเมริกันเชื้อสายอังกฤษ]]
[[หมวดหมู่:ชาวอเมริกันเชื้อสายชนพื้นเมืองอเมริกัน]]
[[หมวดหมู่:บุคคลจากเมมฟิส]]
เดอะ คอมเมเดียน ไทยแลนด์ ซีซั่นที่ 1
เดอะ คอมเมเดียน ไทยแลนด์ () เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิงและในฤดูกาลแรกได้ กาต่าย - นางสาวรพีพร พ่วงเพ็ชร,ตัวแทนภาคกลางเป็นแชมป์ในฤดูกาลแรก
จากทั่วประเทศ มีตัวแทนภาคผ่านๆต่าง รวมทั้งสิ้น 35 คน
Cup Cake รักล้นครีม
Cup Cake รักล้นครีม เป็นละครซิตคอมที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด โดยนำมาทำเป็นละครซิตคอมจบในตอน ออกอากาศทุกวันเสาร์เวลา 15.00-16.00 น. ทางสถานีโทรทัศน์โมเดิร์นไนน์ ออกอากาศตอนแรกเมื่อวันที่ 4 มกราคม พ.ศ. 2557 - 28 มิถุนายน พ.ศ. 2557
เรื่องราวของสามสาวสวยโสดสนิทที่ดันไปขอพรจากคิวปิดให้ถูกล็อตเตอรี่ คิวปิดจึงบรรดาลพรให้ถูกรางวัลถึง 50 ล้าน แต่สามสาวกลับไม่สามารถขึ้นเงินได้ถ้าไม่แต่งงานซะก่อน ภารกิจตามหารักแท้แก้บนคิวปิดจึงเริ่มขึ้น แต่จะสำเร็จหรือไม่ติดตามได้ใน คัพเค้ก รักล้นครีม
สาวคิกขุ น่ารัก มีเสน่ห์ ช่างฝั่น เจ้าของร้านเบเกอรี่
ฮอลลีวูดทูไนท์
ฮอลลีวูดทูไนท์ () เป็นเพลงซิงเกิ้ลเดียวอเมริกันของ ไมเคิล แจ็กสัน จากอัลบั้มสะสมของ "Michael" เพลงนี้ถูกวางจำหน่ายโดย อีพิก เมื่อวันที่ 11 กุมภาพันธ์ ค.ศ. 2011 เป็นซิงเกิลที่ 2 ของ "Michael" โดยมิวสิกวิดีโอแสดงนำโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า ใส่ชุดเต้นที่เป็นแรงบันดาลใจประจำของไมเคิล แจ็กสัน พร้อมกับนักเต้นอีก 60 คน
เว็บไซต์อย่างเป็นทางการของแจ็คสันประกาศมิวสิควิดีโอเพลง "Hollywood Tonight" ในขณะที่คาดว่าจะเปิดตัวในช่วงปลายเดือนกุมภาพันธ์ก็ต่อมาได้ไปวันที่ 10 มีนาคม 2011 การแสดงตัวอย่าง 19 วินาทีของวิดีโอได้มีอยู่บนหน้าเพจอย่างเป็นทางการของแจ็คสันใน Facebook ในวันที่ 10 มีนาคม คาดว่าจะเป็นวิดีโอแบบเต็มได้รับการปล่อยตัวที่มีการผสมผสานใหม่ที่เรียกว่า "Throwback Mix" เนื้อร้องตัวอย่างอื่นโดยไม่ต้องออโต้ทูน และจังหวะของการสุ่มตัวอย่าง "Billie Jean"
โปรดิวเซอร์ของเพลง "Hollywood Tonight" คือ Wayne Isham ซึ่งเคยกำกับเพลงฮิตอันดับ 1 ของแจ็กสัน "You Are Not Alone" สถานที่ถ่ายทำอยู่ที่ทางเดินและถนนที่ด้านหน้าของโรงละครเพนเทจส์ ในฮอลลีวู้ด ,รัฐแคลิฟอร์เนีย
นำแสดงโดยนักเต้นชาวแอลจีเรียเกิดในฝรั่งเศส โซเฟีย โบว์เทลล่า เครื่องแต่งกายของเธอก็ขึ้นอยู่กับแจ็คสันเอง พร้อมกับกว่า 60 นักเต้นใส่ชุดเต้นแรงบันดาลใจประจำของแจ็คสันที่เห็นในวิดีโอโพสต์โดย TMZ วิดีโอรวมถึงภาพแจ็คสันและวิดีโอคลิปตลอดรวมทั้งเพลง "Jam", "Don't Stop 'til You Get Enough", "In the Closet", "Black or White" และ "Billie Jean"
นางงามจักรวาล 1996
นางงามจักรวาล 1996 () เป็นการจัดการประกวดนางงามจักรวาล ครั้งที่ 45 จัดขึ้นเมื่อวันที่ 18 พฤษภาคม พ.ศ. 2539 (ตามเวลาของประเทศไทย) ณ. ลาสเวกัส รัฐเนวาดา ประเทศสหรัฐอเมริกา ในปีนี้มีตัวแทนสาวงามเข้าร่วมประกวดทั้งหมด 79 ประเทศ โดยมี เชลซี สมิธ นางงามจักรวาล 1995 ได้มอบมงกุฏให้กับ อลิเซีย มาชาโด สาวงามจากประเทศเวเนซุเอลา ครองตำแหน่งนางงามจักรวาลประจำปีนี้
รายชื่อคณะกรรมการในวันตัดสิน ประกอบไปด้วย:
วอร์เนอร์มีเดีย
วอร์เนอร์มีเดีย () หรือชื่อเดิม เอโอเอล ไทม์วอร์เนอร์ () และ ไทม์วอร์เนอร์ () เป็นบริษัทสื่ออเมริกันข้ามชาติ ที่มีสำนักงานใหญ่ในเลขที่ 1 ไทม์วอร์เนอร์เซ็นเตอร์ ในนครนิวยอร์ก ขณะที่กลางปี ​​2010 บริษัทได้กลายเป็นกลุ่มบริษัทสื่อและความบันเทิงที่ใหญ่ที่สุด
ไทม์วอร์เนอร์ ประกอบด้วย 3 บริษัทลูก คือ โฮมบ๊อกซ์ ออฟฟิศ จำกัด (เอชบีโอ), เทอเนอร์ บอร์ดแคชชิ่ง ซิสเทม จำกัด และวอร์เนอร์บราเธอส์
ลำดับการสืบราชสันตติวงศ์ตองงา
ลำดับการสืบราชสันตติวงศ์แห่งราชอาณาจักรตองงา เป็นรายพระนามที่จัดเรียงไว้ของบุคคลที่อยู่ในสายลำดับการสืบราชสมบัติแห่งราชอาณาจักรตองงา
ในรัฐธรรมนูญ ค.ศ. 1875 ได้กำหนดให้ลำดับการสืบราชสันตติวงศ์นั้นเป็นของสิทธิของบุตรหัวปีและให้สิทธิ์กับรัชทายาทที่เป็นผู้ชายก่อน หากไม่มีรัชทายาทที่เป็นผู้ชาย ผู้หญิงสามารถขึ้นครองราชย์เป็นสมเด็จพระราชินีได้ โดยผู้ที่สามารถสืบต่อสันตติวงศ์ได้อย่างถูกต้องตามกฎหมายต้องสืบเชื้อสายมาจากพระราชโอรสของสมเด็จพระเจ้าจอร์จ ตูโปอูที่ 1 2 พระองค์คือเจ้าชายเตวิตา อังกา มกุฎราชกุมารและเจ้าชายอูเอลิงาโตนี งู เท่านั้น หากเชื้อพระวงศ์ที่มีสิทธิ์สืบราชสันตติวงศ์พระองค์ใดอภิเษกสมรสโดยไม่ได้รับความเห็นชอบจากพระมหากษัตริย์จะหมดสิทธิ์การสืบราชสมบัตืในทันที
ลำดับการสืบราชสันตติวงศ์เป็นไปตามด้านล่างนี้:
การศึกษาในระบบ
การศึกษาในระบบ () โดยทั่วไปแล้วจัดการเรียนการสอนโดยครูวิชาชีพอย่างเป็นระบบ ซึ่งมักเป็นการจัดการเรียนการสอนในระดับโรงเรียน วิทยาลัย และในระดับมหาวิทยาลัย องค์การเพื่อความร่วมมือทางเศรษฐกิจและการพัฒนาได้จัดการศึกษาในระบบเป็น 1 ใน 3 รูปแบบทางการศึกษา ซึ่งประกอบไปด้วย การศึกษาในระบบ การศึกษานอกระบบ และการศึกษาตามอัธยาศัย สำหรับการศึกษาในระบบนั้นเป็นการศึกษาที่มีการกำหนดจุดมุ่งหมาย วิธีการศึกษา ระยะเวลาในการศึกษา การวัดประเมินผล หลักสูตรและเงื่อนไขการศึกษาที่แน่นอน โดยในประเทศไทยแบ่งการศึกษาในระบบออกเป็น 2 รูปแบบคือการศึกษาในระดับการศึกษาขั้นพื้นฐานและการศึกษาในระดับอุดมศึกษา
ถนอม นวลอนันต์
จ่าสิบตำรวจ ถนอม นวลอนันต์ อดีตนักแสดงตลก นักแสดงลิเก ชาวไทย และนักร้องเพลงลูกทุ่งชาวไทย
ถนอม นวลอนันต์ เกิดเมื่อวันที่ 8 มกราคม 2474 ที่จังหวัดกรุงเทพมหานครฯ เป็นบุตรชายของนายล้วนและ นางแนบ นวลอนันต์ โดยมีพี่น้อง 4 คน พี่ชาย พี่สาว และน้องสาวอย่างละ 1 คน 
เริ่มเข้ารับการศึกษาที่โรงเรียนเซนต์คาเบรียลจนถึงชั้นมัธยมศึกษาปีที่ 3 ได้เกิดสงครามโลกครั้งที่ 2 ต้องหยุดเรียนแล้วติดตามบิดา มารดาไปงานโรงลิเกต่างๆ จนเป็นที่ชื่นชอบในการเล่นลิเก จึงได้ฝึกฝนการแสดงร่ายรำและร้องเพลงในงานลิเก จนได้จัดตั้งคณะลิเกชื่อ "พรภิรมย์" ร่วมกับ กับ ขุนแผน กุมมารักษ์ ต่อมาเมื่อนำคณะลิเกไปแสดงกล่อมทหาร ตำรวจตระเวณชายแดนตามจังหวัดต่างๆ ทำให้ขุนแผน กุมมารักษ์ อยากเป็นตำรวจ จึงได้ออกจากคณะไปรับราชการ แต่ต่อมาได้ชักชวนถนอมให้รับราชการเป็นเพื่อน จึงเข้ารับราชการเป็นตำรวจมาก่อนในยศ จ่าสิบตำรวจ (จ.ส.ต.) สังกัดกองดุริยางค์กรมตำรวจ ต่อมาอาจารย์เสรี หวังในธรรม ได้ชักชวนให้มารับราชการอยู่ที่กรมศิลปากร ในตำแหน่งนาฏศิลปิน 5 จนกระทั่งเกษียณอายุราชการ จากนั้นสำนักการสังคีตกรมศิลปากร ได้จ้างต่อเป็นพนักงานราชการด้วยสัญญาจ้างปีต่อปี เป็นตลกหลวง มีผลงานการแสดงละครเวทีของกรมศิลปากรมากมาย นอกจากนี้ยังมีผลงานทางภาพยนตร์และละครโทรทัศน์อีกหลายเรื่อง เช่น "เป็นข่าว" ทางช่อง 3, "นัดกับนัด" ทางช่อง 9, "กองร้อยกระทะเหล็ก" ทางช่อง 3, "ตำนานสมเด็จพระนเรศวรมหาราช ภาค ๕ ยุทธหัตถี" เป็นต้น และยังเป็นเจ้าของเสียงร้องเพลง "หนุ่มบ้านตู้" ซึ่งเป็นเพลงแปลงล้อกับเพลง "สาวบ้านแต้" คู่กับขุนแผน ภุมรักษ์ด้วย
ถนอม นวลอนันต์ เสียชีวิตเมื่อวันที่ 30 ธันวาคม พ.ศ. 2556 ที่โรงพยาบาลนนทเวช ด้วยโรคเบาหวานและอาการแทรกซ้อนจากโรคมะเร็งเม็ดเลือดขาว ซึ่งได้ป่วยด้วยโรคนี้ก่อนหน้านั้นมานาน สิริอายุได้ 82 ปี
แก้วฟ้า ต.บัวมาศ
แก้วฟ้า ต.บัวมาศ นักมวยสากลอาชีพชาวไทย (เกิด: 2 พฤษภาคม พ.ศ. 2529 ที่จังหวัดร้อยเอ็ด; ชื่อจริง: ไกร เสฏฐพล, ชื่อเดิม: ยุทธพล สุดหนองบัว, ชื่อเล่น: ตั้ม)
แก้วฟ้า เกิดที่จังหวัดร้อยเอ็ด ก่อนที่จะย้ายมาอาศัยและเติบโตที่จังหวัดนครสวรรค์ เริ่มต้นชกมวยเพราะความยากจนจากการที่ได้คลุกคลีอยู่กับค่ายมวยมาตั้งแต่เด็ก โดยมีผู้เป็นลุงเป็นผู้ฝึกสอน ได้ค่าตัวครั้งแรกคราวละ 80–100 บาท เคยเป็นนักมวยสากลสมัครเล่นระดับทีมชาติชุดเยาวชนมาก่อน ประสบความสำเร็จมากมาย ด้วยความเป็นนักมวยหน้าตาดี จึงได้ฉายาว่า "นักชกหน้าหยก" หรือ "สิงห์สำอาง"
ในปี พ.ศ. 2560 แก้วฟ้าได้เข้าศึกษาต่อในระดับปริญญาโท สาขาการจัดการ คณะบริหารธุรกิจ มหาวิทยาลัยเทคโนโลยีราชมงคลพระนคร (มทร.พระนคร)
ในปี พ.ศ. 2561 แก้วฟ้าได้ชิงแชมป์เฉพาะกาล WBC Asia ในรุ่นซูเปอร์ไลท์เวท กับ อัจฉริยะ อำนาจมวยไทยยิม หรือ อัจฉริยะ วิโรจน์สุโนบล อดีตนักมวยสาลกลสมัครเล่นทีมชาติ ในสังกัดของ พล.อ.ทวีป จันทรโรจน์ ในรายการ WP Boxing ซึ่งเป็นรายการมวยสากลถ่ายทอดสดทุกวันเสาร์เดือนละครั้ง ซึ่งจัดโดย สุรชาติ พิสิฐวุฒินันท์ ร่วมกับ ช่องเวิร์คพอยท์ โดยแก้วฟ้าเป็นฝ่ายแพ้คะแนน 10 ยก ที่เวิร์คพอยท์สตูดิโอ ภายในที่ทำการของบริษัท เวิร์คพอยท์ เอ็นเตอร์เทนเมนต์ จำกัด (มหาชน) ตำบลบางพูน อำเภอเมืองปทุมธานี จังหวัดปทุมธานี เมื่อวันที่ 19 พฤษภาคม พ.ศ. 2561
รางวัลภาพยนตร์แห่งชาติ สุพรรณหงส์ ครั้งที่ 23
รางวัลภาพยนตร์แห่งชาติ สุพรรณหงส์ ครั้งที่ 23 ประจำปี พ.ศ. 2556 จัดโดยสมาพันธ์สมาคมภาพยนตร์แห่งชาติ โดยมีการประกาศชื่อผู้เข้ารอบสุดท้ายของแต่ละสาขาเมื่อวันที่ 3 กุมภาพันธ์ พ.ศ. 2557 ณ ลานอินฟินิซิตี้ฮอลล์ พารากอนซีนีเพล็กซ์ ศูนย์การค้าสยามพารากอน และจัดพิธีประกาศผลรางวัล ในวันอาทิตย์ที่ 23 กุมภาพันธ์ พ.ศ. 2557 ณ ศูนย์ประชุมและแสดงสินค้าพัทยา ภายในบริเวณกลุ่มอาคารรอยัลคลิฟ เมืองพัทยา จังหวัดชลบุรี นับเป็นการจัดงานประกาศผลรางวัลนอกเขตกรุงเทพมหานครเป็นครั้งที่สี่ และเป็นครั้งที่สองที่สมาพันธ์ฯ เลือกเมืองพัทยาเป็นสถานที่ในการประกาศผลรางวัล
ในการจัดงานครั้งนี้ สมาพันธ์ฯ ได้เปลี่ยนวิธีการตัดสินภาพยนตร์ที่ได้รับรางวัล โดยใช้คณะกรรมการตัดสิน 15 ท่าน ร่วมกับการลงคะแนนจากบุคคลในวงการภาพยนตร์ประมาณ 1,500 คน ในกลุ่มหลังจะแบ่งการลงคะแนนตามองค์ประกอบภาพยนตร์ในด้านต่างๆ ซึ่งสามารถลงคะแนนผ่านทางเว็บไซต์ของสมาพันธ์ฯ หรือทางไปรษณีย์ โดยสัดส่วนคะแนนของทั้งสองกลุ่มจะอยู่ที่ 50:50 นอกจากนี้ ยังเป็นครั้งแรกที่ประชาชนมีส่วนร่วมคัดเลือกรางวัลนักแสดงนำชายยอดนิยม และนักแสดงนำหญิงยอดนิยม โดยการส่งข้อความสั้นทางโทรศัพท์มือถือ
ผู้ชนะรางวัล จะเน้นด้วย ตัวหนา
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 17 เรื่อง มีดังนี้:
ภาพยนตร์ที่ได้รับรางวัล จำแนกตามสาขา ทั้ง 16 สาขา มีดังนี้:
บ่อลุกลัก
บ่อลุกลัก () หรือ ฬกฬัก [ลก-ลัก] () เป็นอาหารที่ทำจากเนื้อวัวซึ่งได้รับอิทธิพลจากอาหารฝรั่งเศส โดยลักษณะของอาหารนี้ในเวียดนามและกัมพูชาต่างกันเล็กน้อย ในเวียดนามจะหั่นเนื้อวัวเป็นลูกเต๋า หมักกับกระเทียม น้ำปลา ซอสถั่วเหลือง ซีอิ๊วดำ น้ำมันหอย นำไปผัดให้สุกด้วยไฟแรง นิยมกินกับผักน้ำ ผักกาดหอม หอมดอง กระเทียมดอง และข้าวผัดซอสมะเขือเทศ ส่วนในกัมพูชาจะแล่เนื้อวัวให้เป็นชิ้นบาง ๆ ผัดกับซอสมะเขือเทศและหอมใหญ่กับกับข้าวและกระเทียมดอง
บู๊นจ๋า
บู๊นจ๋า () เป็นขนมจีนชนิดหนึ่งในเวียดนาม โดยเป็นการรับประทานขนมจีนกับหมูย่าง ซึ่งมีทั้งหมูสับเป็นก้อนย่างหรือหมูสามชั้นย่าง โดยจะผสมคาราเมลลงไปทำให้หมูย่างมีกลิ่นหอมเฉพาะตัว และกินคู่กับซอสรสเค็มหวานที่ใส่มะละกอดองและแคร์รอตดอง กินกับผักหลายชนิด ได้แก่ ผักกาดหอม ผักชี ผักบุ้งสายหรือผักบุ้งจักเป็นฝอย ถั่วงอก อาหารนี้เป็นของชาวเวียดนามภาคเหนือ มีชื่อเสียงมากที่ฮานอยที่เรียกว่า "บู๊นจ๋าห่าโหน่ย" อาหารที่มีลักษณะใกล้เคียงกันนี้ในเวียดนามภาคใต้เรียก "บู๊นถิตเนื้อง" ()
ตราแผ่นดินของนิการากัว
ตราแผ่นดินของนิการากัว ประกาศใช้อย่างเป็นทางการครั้งแรก เมื่อวันที่ 21 สิงหาคม ค.ศ. 1823 ดวงตราแผ่นดินนี้ มีต้นแบบมาจากตราแผ่นดินของสหพันธ์สาธารณรัฐอเมริกากลาง ในระยะเวลาต่อมาได้มีการแก้ไขแบบตราแผ่นดินอยู่หลายครั้ง โดยแบบตราปัจจุบันเริ่มใช้อย่างเป็นทางการเมื่อปี ค.ศ. 1971 (โดย"แก้ไขแบบตราแผ่นดิน"ครั้งล่าสุดในปี ค.ศ. 1999) .
โดยสัญลักษณ์ที่ปรากฏในตรานั้น ประกอบด้วยรูปภูเขาไฟ 5 ลูกเหนือท้องทะเล หมายถึง 5 รัฐสมาชิกเดิมของสหพันธ์สาธารณรัฐอเมริกากลาง หมวกเฟรเจียงสีแดง ('gorro frigio") หมายถึง เสรีภาพ รัศมีดวงอาทิตย์และรุ้งกินน้ำ หมายถึง อนาคตอันสดใส รูปเหล่านี้บรรจุในกรอบสามเหลี่ยมสีฟ้า ตอนบนรูปดังกล่าวมีแถบอักษรโค้งเป็นข้อความภาษาสเปนว่า "República de Nicaragua" (สาธารณรัฐนิการากัว) ส่วนตอนล่างมีแถบโค้งข้อความ "América Central"(อเมริกากลาง)